PARANTUMISKOULU
JAIROKSEN TYTTÄREN KUOLLEISTA HERÄTTÄMINEN
Hei. Tämä on Parantumiskoulu, ja minä olen pastori Jaanus Ringmäe.
Lähetyksissä tutkimme sitä, kuinka Jeesus on parantanut sairaita.
Kertomukset näyttävät hyvin, kuinka Jumala siihen aikaan toimi -
ja vielä tänäkin päivänä toimii. Voimme oppia näistä kertomuksista -
tutkimalla niiden tärkeimpiä ja toistuvia yhteisiä nimittäjiä.
Ymmärrämme mihin tulee kiinnittää huomio, jotta ihmeet voivat syntyä.
Otathan Raamattusi esiin, jotta voimme yhdessä tutkia, -
mitä Jumala näistä asioista sanoo. Tänään paneudun kertomukseen -
Jairoksen tyttären kuolleista herättämisestä. Kirjataan se ylös.
JAIROKSEN TYTTÄREN KUOLLEISTA HERÄTTÄMINEN
Jairuksen tyttären kuolleista herättämisestä kerrotaan -
useissa evankeliumeissa, joista nyt katsotaan Mark. 5:22-24 ja 35.
Aloitan lukemisen siitä, ja se kuuluu näin: -
"Niin tuli muuan synagoogan esimies, nimeltä Jairus, -
ja lankesi hänet nähdessään hänen jalkojensa juureen, -
pyysi häntä hartaasti ja sanoi: "Pieni tyttäreni on kuolemaisillaan; -
tule ja pane kätesi hänen päällensä, -
että hän tulisi terveeksi ja jäisi eloon".
Niin hän lähti hänen kanssansa. Ja häntä seurasi suuri kansan paljous, -
ja he tunkeutuivat hänen ympärilleen." Jatkan jakeesta 35: -
"Hänen vielä puhuessaan tultiin synagoogan esimiehen kotoa -
sanomaan: "Tyttäresi kuoli; miksi enää opettajaa vaivaat?"
Mutta Jeesus ei ottanut kuullakseen, mitä puhuttiin, vaan sanoi -
synagoogan esimiehelle: "Älä pelkää, usko ainoastaan".
Ja hän ei sallinut kenenkään muun seurata mukanansa kuin -
Pietarin ja Jaakobin ja Johanneksen, Jaakobin veljen.
Ja he tulivat synagoogan esimiehen taloon; -
ja hän näki hälisevän joukon ja ääneensä itkeviä ja vaikeroivia.
Ja käydessään sisään hän sanoi heille: "Mitä te hälisette ja itkette?
Lapsi ei ole kuollut, vaan nukkuu."
Niin he nauroivat häntä. Mutta hän ajoi kaikki ulos ja otti mukaansa -
lapsen isän ja äidin sekä ne, jotka olivat hänen kanssaan, -
ja meni sisälle sinne, missä lapsi makasi.
Ja hän tarttui lapsen käteen ja sanoi hänelle: "Talita kuum!"
Se on käännettynä: Tyttö, minä sanon sinulle, nouse.
Ja heti tyttö nousi ja käveli. Sillä hän oli kaksitoistavuotias.
Ja he joutuivat suuren hämmästyksen valtaan.
Ja hän kielsi ankarasti heitä antamasta kenellekään tietoa tästä -
ja käski antaa tytölle syötävää."
Ihan ensimmäiseksi näemme miehen tulevan Jeesuksen luo.
Yksinkertaista - mutta myös meidän on ensin tultava Jeesuksen luo.
Voit ihmetellä tätä "tulemista", miten niin "tulla"?
Meidän on tultava kohtaan, jossa Jumalan sanaa jaetaan.
Toki ihmisen puolesta voi rukoilla etäisyydenkin takaa, mutta -
ihmeen syntymiseen tarvitaan ihmisen itsensä ottama, oma askel.
Kirjaan tämänkin ylös, jotta se jää paremmin mieleen.
TULE JEESUKSEN LUO
En tarkoita tällä sitä ensimmäistä pelastuksen kokemista, vaan -
konkreettisia askeleita kohti Jumalaa, jotta Hän voisi toimia.
Omassa elämässäni on ollut ajanjaksoja, joihin on liitynyt -
useita kokouksia ja konfferensseja. Tiesin osallistumisen vaativan -
paikan päälle menemistä, vaikka etäisyydet olivat pitkiäkin.
Tärkeintä oli "meneminen", joka valmisti minua paikan päällä -
vastaanottamaan Jumalan puhetta ja tekoja omassa elämässäni.
Parantumista kaipaavan ihmisen tulee tehdä samoin, eli -
tulla fyysisesti jonnekin, jossa usko ja toivo voivat käynnistyä.
Eli TULE oikeasti paikalle! Seuraavana näemme, että -
Jairos sai sitä, mitä hän pyysi.
Kirjaan senkin ylös.
HÄN SAI SITÄ MITÄ PYYSI
Miksi haluan kiinnittää huomion tähän? Katsotaan, mitä hän pyysi...
Mennään takaisin Raamatun kohtaan Mark. 5:23, joka sanoo: -
"pyysi häntä hartaasti ja sanoi: -
"Pieni tyttäreni on kuolemaisillaan; tule ja pane kätesi hänen päällensä, -
että hän tulisi terveeksi ja jäisi eloon"."
Eli mitä hän Jeesukselta pyytää?
Hän pyytää Jeesusta laittamaan kädet tytön päälle, -
jotta hän paranisi ja jäisi eloon.
Eestinkielisen käännöksen sävy on ehdollinen, mutta hän sanoo siis: -
"Tule, pane kätesi hänen päälleen, niin hän paranee ja jää eloon."
Eli se mitä hän pyysi, se hänelle lopulta myös tapahtui.
Kertomuksen mukaan tyttö kuoli, mutta Jumala -
herätti hänet kuolleista, koska Jairos ei antanut periksi.
Jairos päätti uskoa siihen mitä oli pyytänyt - ja se muuttui todeksi.
Katsotaan, mitä Raamatussa sanotaan uskossa pyytämisestä.
Mark. 11:24
"Sentähden minä sanon teille: kaikki, mitä te rukoilette ja anotte, -
uskokaa saaneenne, niin se on teille tuleva."
Jotakin voimme siis saada.
Mutta tässä painotetaan erästä hyvin tärkeätä asiaa.
Jos haluamme rukouksemme tuotta- van tulosta, pelkkä pyyntö ei riitä.
Joku voi miettiä, että "Esitin jo pyyntöni, olen siis osani tehnyt."
Mutta oman pyyntönsä pitää uskoa jo toteutuneen, jotta sen voi saada.
Eestinkielen aikamuodot poikkeavat hieman monista muista kielistä...
Katsotaan vielä tätä eestinkielistä käännöstä ja sen aikamuotoa, eli -
"Mitä ikinä te rukouksessa pyydätte, uskokaa saavanne..."
Tällä "uskokaa saavanne" viitataan nykyhetkeen - ei tulevaisuuteen.
Jotkut taas viittaavat tulevaan: "...niin se teille tapahtuu..."
Samalla kun rukoilet, sinun tulee uskoa saavasi sen, mitä pyydät.
Sanot ehkä, ettet näe koko asiaa etkä tunne mitään muutosta...
Usko onkin sen näkemistä, mitä ei nähdä eikä koeta viidellä aistilla.
Meidän tulee uskoa saaneemme, vaikka emme vielä sitä näe.
Jumala sanoi Abrahamille tekevänsä hänestä suuren kansan, -
vaikkei Abrahamilla ollut vielä yhtään lasta. Hänen piti vain uskoa.
Sama koskee myös rukouksia koskien parantumista.
Olemme esittäneet rukouksen ja uskomme sen saaneemme, -
vaikka emme fyysisesti sitä vielä näe tai tunne. Uskomme ainoastaan.
Tässä ei kehoteta teeskentelemään, että olemme jotakin saaneet, -
eikä pyydetä vääristelemään mitään. Meidän tulee ainoastaan uskoa!
Tänään voimme uskoa niihin asioihin, joita emme vielä näe.
Mutta meidän ei tarvitse uskoa asioihin jotka jo näemme, -
sillä sitä varten käytämme silmiämme.
Parantumisesta puhuttaessa uskomme sen jo saaneemme.
Meidän ei tule uskoa vasta kun näemme tai tunnemme parantumisen.
Siinä vaiheessa voimme käyttää silmiämme tai viittä aistiamme.
Ennen näkyväksi muuttumista, -
on meidän sydämessämme vain uskottava!
Jairos sai mitä pyysi. Hän esitti asian ja se hänelle tapahtui.
Hänen tyttärensä kuolleista herättäminen ei ollut sattumaa.
Jairoksen rooli tässä tapahtumassa oli hyvin tärkeä.
Jeesus ja Jumala herättivät tyttären kyllä kuolleista, mutta -
siihen tarvittiin myös Jairoksen usko ja tilanteeseen sopiva käytös.
Miten tilanne jatkuu?
Jairos pyysi häntä laittamaan kätensä hänen päällensä, -
että hän tulisi terveeksi ja jäisi eloon.
"Niin hän lähti hänen kanssansa."
Eräs asia meidän tulee ottaa huomioon.
Tarkoitan sitä hetkeä, jolloin olet juuri rukoillut oman rukouksesi: -
"Jumala, paranna minut", ja samalla uskot parantuneesi.
Toinen hetki on se, kun näet ja tunnet fyysisesti parantuneesi.
Rukouksestasi sen toteutumiseen on tietty aikaväli.
Samoin tässä. Ensin Jairos rukoili uskossa. Sen seurauksena -
Jeesus lähti liikkeelle parantaakseen hänen tyttärensä.
Kun ihminen rukoilee uskossa, alkaa Jumala toimia hänen parhaakseen.
Rukoiltuasi parantumisesi puolesta, olet ottanut tärkeän askelen.
Olen nähnyt parantumisia, jotka eivät ole syntyneet ihan hetkessä.
Ihminen on saanut opetusta Jumalan sanasta, ja itse tutkinut sitä.
Aikaa on kulunut jo viikko tai pari, mutta silti hän on -
Jumalalle kiitollinen - ja sitten, yhdellä hetkellä hän parantuukin!
Terveys voi palautua asteittain, eli joku paranee askel askeleelta.
Jos et ihan heti parane, älä ole se joka sanoo: "Ei onnistunutkaan!"
Jairos ja Jeesus lähtivät yhdessä liikkumaan kohti ihmettä.
Jeesus lähti Jairoksen matkaan.
Seuraavaksi mennään kertomuksessa eteenpäin -
kohtaan Mark. 5:35-36, jossa sanotaan: -
"Hänen vielä puhuessaan tultiin synagoogan esimiehen kotoa -
sanomaan: "Tyttäresi kuoli; miksi enää opettajaa vaivaat?"
Mutta Jeesus ei ottanut kuullakseen, mitä puhuttiin, -
vaan sanoi synagoogan esimiehelle: "Älä pelkää, usko ainoastaan"."
Ennen tätä Jeesus oli parantanut verenvuodosta kärsivän naisen.
Jeesus jutteli naisen kanssa, ja kaikki tämä vei aikaa.
Jeesuksen tehdessä lähtöä Jairoksen tyttären luo, -
Jairoksen tytär olikin kuollut. Mikä oli Jeesuksen reaktio tähän?
Tämän käännöksen mukaan "Jeesus ei ottanut kuullakseen, mitä puhuttiin"
Tämä on hyvin tärkeä yksityiskohta, -
sillä myöhemmin hän sanoo: "Älä pelkää, usko ainoastaan".
Tämä oli tärkeätä. Muuten ei Jeesus olisi kehoittanut näin tekemään.
"Ai hän kuoli" tai "pelkäät tai et, ihan sama.."- näin hän ei sanonut.
Mutta saadakseen kokea ihmeen, Jairoksen tuli seurata -
Jumalan sanan periaatteita. Yksi oli se, että hän rukoili uskossa.
Toinen se, että hän ei kiinnittänyt huomiotaan negatiivisiin asioihin.
EI KIINNITTÄNYT HUOMIOTA NEGATIIVISIIN ASIOIHIN
Eli hän ohitti negatiiviset asiat.
Kertomuksessa tärkeätä oli juuri tämä. Jotta ihme saattoi syntyä, -
hänen ei tullut kiinnittää huomiotaan mihinkään negatiiviseen.
Meidänkään ei pidä antaa negatiivisuuden vallata mieltämme.
Meitä ympäröivät kielteiset asiat eivät yleensä ole näin rankkoja, -
mutta useat ihmiset piehtaroivat mielellään kaikessa negatiivisessa.
Sanomalehtiemme etusivut ovat täynnä suuria otsikoita.
Kiinnostavimpana pidetään aina negatiivisia uutisia vaikkapa -
suuronnettomuuksista, tapoista ja muista. Ne laitetaan etusivulle!
Miksi? Jotta ihmiset huomioisivat etenkin kaiken negatiivisen...
Kristittyinä meidän tulisi täyttää lehtien etusivut -
positiivisilla uutisilla ja suurin kirjaimin siitä, mitä Jumala tekee.
Jeesus ohitti kuulemansa uutisen Jairoksen tyttären kuolemasta.
Mitä hän sitten tekee? Hän lähtee kulkemaan ja sanoo Jairokselle: -
"Älä pelkää, usko ainoastaan".
Eli hän saattoi pelätä, mutta hänen ei tullut sitä tehdä.
Kirjataan tämäkin muistiin.
ÄLÄ PELKÄÄ
Eli älä pelkää, usko ainoastaan.
Uskosta puhuttaessa siihen liittyy jotain konkreettista, johon uskoa.
Usko siihen, mitä rukouksessasi pyysit. Kuten tässäkin: -
rukoilit tyttäresi parantumista, joten "Älä pelkää, usko ainoastaan" -
ja "mitä te rukoilette ja anotte, uskokaa saaneenne, -
niin se on teille tuleva." (Mark. 11:24)
Nämä Raamatun totuudet on tarkoitettu meillekin, -
mutta se mihin kiinnitämme huomiomme määrää pitkälle sen, -
mitä meille tapahtuu. Jeesus jatkaa kulkuaan kohti Jairoksen kotia.
Luen kohdasta Mark. 5:37-40
"Ja hän ei sallinut kenenkään muun seurata mukanansa kuin Pietarin ja -
Jaakobin ja Johanneksen, Jaakobin veljen.
Ja he tulivat synagoogan esimiehen taloon; -
ja hän näki hälisevän joukon ja ääneensä itkeviä ja vaikeroivia.
Ja käydessään sisään hän sanoi heille: "Mitä te hälisette ja itkette?
Lapsi ei ole kuollut, vaan nukkuu."
Niin he nauroivat häntä. Mutta hän ajoi kaikki ulos ja otti mukaansa -
lapsen isän ja äidin sekä ne, jotka olivat hänen kanssaan, -
ja meni sisälle sinne, missä lapsi makasi."
Tätä voi moni ihmetellä. Jeesus valitsi mukaansa tietyt ihmiset.
Päästyään perille, hän ajoi muut ihmiset huoneesta ulos!
Voit kysyä oliko tuollainen sopivaa, sillä kyllähän siellä -
muutkin paikalla olijat surivat. Mutta siinä tilanteessa -
sillä ei ollut merkitystä, koska Jumalan suunnitelmien mukaan -
suruaika ei jatkuisi ja tyttö herätettäisi kohta kuolleista.
Avaan uuden teeman ja kysyn: ketkä ovat ystäviäsi, ketkä tuttaviasi?
Englanninkielisen sanonnan mukaan, -
seurustelusta suurten koirien kanssa saat suuret kirput.
Se tarkoittaa sitä, että seura tekee kaltaisekseen.
Ystäviesi suhtautumiset ja asenteet tarttuvat myös sinuun.
Näin käy erityisesti puhuttaessa ns. sydänystävistä, -
joiden kanssa seurustelet tiiviisti jakaen omat asiasi heidän kanssaan.
Tässä Jeesus poisti kaikki ihmiset huoneesta, mutta miksi?
Siksi, että ihme voisi syntyä.
Meidän ei tule väheksyä ketään, sillä kaikilla on heikkoutensa jne.
Emme myöskään koko aika etsi vikoja muista ihmisistä, mutta -
jos ihmisiltä puuttuu toivo ja usko Jumalan kykyyn tehdä ihmeitä, -
eivät he useinkaan edistä oikeanlaista ilmapiiriä.
Monet eivät ole riittävän valmiita tilanteeseen, jossa syntyisi ihme.
Jotkut osoittavat rukouspyyntönsä ties kenelle ja ties minne...
Minä en toimi niin.
Rukoilen niiden puolesta, jotka uskovat Jumalaan ja -
jotka ovat vakuuttuneita siitä, että Jumala haluaa tehdä ihmeen.
Rukoilen yhdessä heidän kanssaan.
Kyse ei ole siitä, kuinka moni edestämme rukoilee, vaan siitä, -
että he rukoilevat Jumalaa, uskoen Hänen tekevän, mitä he anovat.
Eli se, minkälaiset ihmiset sinua ympäröivät, on erittäin tärkeätä.
Olen joskus käynyt sairaalassa rukoilemassa ihmisen puolesta.
Olen opettanut Jumalan sanaa, yrittänyt rohkaista, -
antanut saarnoja kuunneltavaksi, näyttänyt Raamatun totuuksia....
Tämän jälkeen häntä ovat käyneet katsomassa eri tuttavat, jotka -
ovat istuttaneet hänet täyteen omia, negatiivisia ajatuksiaan.
Tämän seurauksena, hänen uskonsa Jumalan ihmeeseen on täysin poissa.
Negatiiviset ja täynnä epäuskoa olevat ihmiset, voivat aiheuttaa -
jopa sellaisen ihmisen kuoleman, jonka Jumala haluaisi parantaa.
Ei siis ole täysin yhdentekevää, minkälaisia läheiset ystäväsi ovat.
Sinun on tehtävä valintoja. Meidän tulee olla valkeudeksi, -
siunaukseksi ja rohkaisijaksi kaikille, mutta -
kun puhumme henkisestä kasvustasi ja elämäsi muutoksista, -
kannattaa miettiä keitä ystäväsi ovat ja onko suuntanne sama.
Tämä kaikki näkyy tässä kertomuksessakin.
Katsotaan lisää....
Eli Jeesus ajoi kaikki ulos.
Kohdasta Mark. 5:41 jatkuu näin: -
"Ja hän tarttui lapsen käteen ja sanoi hänelle: "Talita kuum!"
Se on käännettynä: Tyttö, minä sanon sinulle, nouse.
Tässä on jälleen mielenkiintoinen periaate.
Aika usein Jumalan sanassa käsketään ihmistä -
tekemään jotain sellaista, mikä ei luonnollisin keinoin onnistu.
Voisi esim. kysyä, mistä lähtien kuolleet ovat nousseet ylös?
Mutta usko puhuukin olemattomista asioista kuin olevista.
"Ja heti tyttö nousi ja käveli. Sillä hän oli kaksitoistavuotias.
Ja he joutuivat suuren hämmästyksen valtaan.
Ja hän kielsi ankarasti heitä antamasta kenellekään tietoa tästä -
ja käski antaa tytölle syötävää."
Joku välillä kysyy, haluaako Jumala herättää kaikki kuolleet?
Jumalan sanasta huomaamme, -
että suurin osa Jeesuksen kuolleista herättämistä ihmisistä, oli nuoria.
Heidän maanpäällinen elämänsä ei ollut vielä loppu.
On ihmisiä, joiden elämä maan päällä on täyttynyt, ja -
jos he ovat antaneet elämänsä Jeesukselle, lähtevät he tämän luo.
Ja koska he pääsevät Jumalan luo, ei se niin surullista olekaan.
Mutta lasten ja nuorten kuolemat eivät ole Jumalan suunnittelemia.
Näemme, kuinka Jeesus herätti heitä kuolleista.
Siksi mekin voimme janota tällaisia ihmeitä nytkin täällä maan päällä.
Jumala haluaa herättää kuolleista tänäänkin kuten Jeesuksen aikaan.
Tällaisia ihmeitä Jumala tekee, joten voimme -
luopua ajatuksesta, että näitä tapahtui vain Jeesuksen aikaan...
Jumalan sanasta ja tästä kertomuksesta ilmenee, että -
meidän tulee luoda ympäristö, jossa Jumalan tekemä ihme voi syntyä.
Se ympäristö on yksinkertainen ja koostuu käsittelemistäni asioista.
Kertaan vielä nämä asiat kanssasi, jotta -
saat talletettua ne sydämeesi.
Ensimmäiseksi näimme, kuinka Jairos tuli Jeesuksen luo.
Hän tuli oma-aloitteisesti paikan päälle saadakseen kokea ihmeen.
Seuraavaksi näimme, että hän sai Jeesukselta sen mitä pyysikin.
On erittäin tärkeätä uskoa saavansa sen, mitä rukouksessa pyytää!
Näimme Jairoksen pyynnön saavan Jeesuksen liikkeelle kohti ihmettä.
Kannattaa siis muistaa, että kun uskoo saaneensa, mitä on rukoillut, -
saattaa sen muuttuminen fyysisesti nähtäväksi tapahtua -
heti, tai vähän myöhemmin.
Seuraavaksi on tärkeätä muistaa olla keskittymättä ongelmiin, -
kuten negatiivisiin asioihin koskien terveyttä, raha-asioita...
Kiinnitä huomiosi siihen, mitä Jumala näistä asioista sanoo.
Tee päätös olla pelkäämättä!
Päätä uskoa, että Jumalan avulla asiat järjestyvät ja ratkeavat.
Niin olemme tehneet oman osuutemme, -
jotta Jumalan ihme voisi syntyä.
Tämän jälkeen pohdimme sitä, ketkä ovat lähimmät ystäväsi?
Meidän ei pidä olla negatiivisten ihmisten ympäröimiä, -
vaan heidän, jotka vilpittömästi haluavat kasvaa Jumalassa, -
sillä me muutumme heidän kaltaisikseen.
Tässä olivat ne oleelliset asiat, jotka kannattaa pitää mielessä.
Haluan antaa sinulle mahdollisuuden toimia nyt kanssani - uskossa.
Eli mitä rukouksessa pyydättekään, uskokaa, että olette sen saaneet...
Rukoillaan nyt yhdessä.
Voit olla sairas, kivulloinen tms., mutta Jumala on parantajasi.
Raamatusta näemme, kuinka sairaiden päälle laitetaan kädet.
En voi laittaa käsiä päällesi, mutta voit tehdä sen itse.
Kun kätesi on päälläsi, Jumalan Voima koskettaa ruumistasi.
Eli laita kätesi nyt mahdollisen ongelmakohdan päälle tai lähelle.
Anna Jumalan Voiman parantaa.
Isä, rukoilen näiden ihmisten puolesta, -
jotka ovat uskossa laittaneet kädet kehonsa päälle.
Isä, kiitos parantavasta Voimastasi!
Jeesuksen nimessä, käsken kipuja, sairauksia -
ja kaikkia muita ongelmia katoamaan!
Jeesuksen nimessä julistan rauhaa, uskoa ja sitä, että pelko katoaa, -
kuten katoavat myös epävarmuus ja tulevaisuudenpelko.
Isä, kiitos kaikista hyvistä töistäsi!
Sinä, joka olet toiminut uskossa, -
kiitä Jumalaa siitä, että Hänen Voimansa vaikuttaa nyt sinussa.
Kerro mitä Jumala on sinulle tehnyt, jotta -
Hän saa kunnian parantamisestasi. Jumala on aulis ja hyvä.
Ole siunattu. Haluan rohkaista sinua tutkimaan Jumalan sanaa, -
jotta voit kasvaa uskossa ja vahvistua siinä. Aamen.
Tallinnan Hoosianna-seurakunnan parantumiskoulu
Suomennos: Irene Tarkka